Carol Kaye

**Carol Kaye** (født Carol Smith 24. mars 1935 i Everett i Washington) er en amerikansk musiker, mest kjent som studiomusiker og bassist. Hun har medvirket på anslagsvis 10&nbsp;000 innspillinger i løpet av sin karriere. Kaye var bassist på en rekke av Phil Spector og Brian Wilsons produksjoner i 1960- og 1970-årene. Hun spilte gitar på Ritchie Valens' innspilling av «La Bamba», og er kreditert som bassist på flere av Simon & Garfunkels hits og på flere filmmusikkinnspillinger av Quincy Jones og Lalo Schifrin. Hun var også sentral under innspillingen av The Beach Boys' album *[[Pet Sounds]]*. 

Hun begynte å spille gitar som 13-åring, og allerede i 1949 var hun profesjonell musiker og musikklærer. I 1950-årene var Kaye jazzgitarist i flere band i Los Angeles. I 1957 fikk hun sine første oppdrag som studiomusiker for Sam Cooke, og på begynnelsen av 1960-årene var hun som medlem av The Wrecking Crew med på innspillinger av en rekke hitlåter. Hun spilte blant annet på flere av The Beach Boys' hits, som blant andre «Good Vibrations», «Help Me, Rhonda», «California Girls», «Sloop John B», «Wouldn't It Be Nice», «God Only Knows» og «Heroes and Villains». Kaye var også med på Brian Wilsons legendariske *[[Smile (The Beach Boys-album)|Smile]]*-prosjekt høsten 1966.

I tillegg til mange innspillinger med The Beach Boys, har hun også spilt på låter for artister som blant andre Elvis Presley, Glen Campbell, Ray Charles, Simon and Garfunkel, Stevie Wonder, Dean Martin, Frank Sinatra, Nancy Sinatra, Herb Alpert, Joe Cocker, The Righteous Brothers, Sonny and Cher, Barbra Streisand og Roger Miller. Kaye spiller på kjenningsmelodiene til en rekke kjente amerikanske TV-serier som blant andre *[[Cannon]], [[The Streets of San Francisco]], , [[M*A*S*H (TV-serie)|M*A*S*H]], [[Kojak]], [[Kjærlighetsskipet]], [[McCloud]], [[Cosby med familie]], [[Hawaii Five-O]], [[Ironside]]* og *[[Bonanza]]*.

Carol Kaye er rangert som nummer 5 på Rolling Stones sin liste over The 50 Greatest Bassists of All Time.

Kaye sluttet som studiomusiker i 1970-årene på grunn av leddgikt, men ble senere igjen aktiv som både studiomusiker og jazzartist samt som bass- og gitarlærer.

## Diskografi (utvalg)
### Som bassist
#### Singler
* «California Girls», «Sloop John B», «Help Me, Rhonda», «Good Vibrations», «Heroes and Villains» (The Beach Boys)
* «Homeward Bound», «Scarborough Fair»/«Canticle» (Simon and Garfunkel)
* «Come Together» (Count Basie)
* «Feelin' Alright» (Joe Cocker)
* «I Think He's Hiding» (Randy Newman)
* «Games People Play» (Mel Tormé)
* «I'm a Believer» (The Monkees)
* «In the Heat of the Night», «I Don't Need No Doctor», «America the Beautiful», «Understanding»  (Ray Charles)
* «Wichita Lineman» og «Rhinestone Cowboy» (Glen Campbell)
* «River Deep - Mountain High» (Ike & Tina Turner)
* «Sixteen Tons» (Tennessee Ernie Ford)
* «Something Stupid» (Frank og Nancy Sinatra)
* «These Boots Are Made for Walkin'» (Nancy Sinatra)
* «The Way We Were» (Barbra Streisand)
* «Soul & Inspiration» – bass, «You've Lost That Lovin' Feelin'» – gitar (The Righteous Brothers)
* «Suspicious Minds» (Elvis Presley)

#### Album
* *Freak Out!*  (Frank Zappa & The Mothers of Invention)1965
* *Absolutely Free* (Frank Zappa & The Mothers of Invention) 1966
* *[[Pet Sounds]]* (The Beach Boys) 1966
* *More of the Monkees* (The Monkees) 1967
* *[[Neil Young (album)|Neil Young]]* (Neil Young) 1968
* *[[Cass Elliot (album)|Cass Elliot]]* (Cass Elliot) 1971
* *Cameo* (Dusty Springfield) 1973
### Som gitarist
* «Then He Kissed Me» (The Crystals)
* «Danke Schoen» (Wayne Newton)
* «Johnny Angel» (Shelley Fabares)
* «La Bamba» (Ritchie Valens)
* «Let's Dance» (Chris Montez)
* «Needles and Pins» (Jackie DeShannon)
* «The Beat Goes On» (Sonny & Cher)
* «The Birds and the Bees» (Jewel Akens)

## Referanser


## Eksterne lenker
* 
* 
* 
* Berklee Welcomes Legendary Studio Bassist Carol Kaye – Biografi på Berklee College of Musics nettsted